ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

P R I M A R

Nr. _______ din ________2026
REFERAT DE APROBARE
   la proiectul de hotărâre

privind trecerea din domeniul privat în 

domeniul public al municipiului Câmpulung Moldovenesc a unui imobil
În calitate de inițiator al acestui proiect de hotărâre am avut în vedere necesitatea trecerii terenului din str. Calea Bucovinei fn, din domeniul privat al municipiului în domeniul public al municipiului.
Terenul este situat în municipiul Câmpulung Moldovenesc, str. Calea Bucovinei fn, în intravilan. Acesta este proprietatea privată a Municipiului Câmpulung Moldovenesc și se învecinează cu Cinematograful Moldova. 


Cinematograful este proprietatea publică a municipiului și este propus spre reabilitare și amenajare în cadrul unui proiect de investiții. Proiectul de investiții prevede și amenajarea zonei învecinate, din care face parte și terenul cu suprafața de 180 mp. 

Având în vedere că cinematograful este proprietatea publică, considerăm că este necesară trecerea din domeniul privat în domeniul public al municipiului  a terenului de 180 mp, ținând cont că destinația obiectivului final va fi de interes public local.

Valoarea de inventar a terenului a fost stabilită utilizând Studiul de piață pentru anul 2026 – Informații privind valorile minime consemnate pentru proprietățile imobiliare situate în Județul Suceava.
Ulterior dezbaterii și adoptării acestui proiect de hotărâre se va putea înscrie dreptul de proprietate în favoarea Municipiului Câmpulung Moldovenesc – domeniul public.
Potrivit prevederilor Ordonanței de Urgență a Guvernului privind Codul administrativ, Consiliul Local are inițiative și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale, având atribuții privind administrarea domeniului public și privat al comunei, orașului sau municipiului.
Ținând cont de cele prezentate mai sus supun aprobării Consiliului Local acest proiect de hotărâre.
Primar,
Negură Mihăiță
